Diari Oficial de la Generalitat Valenciana


Sumari del DOGV 6143, del 12-11-2009 (2009/12542)

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de cooperació entre la Universitat de València, el Centre Superior d'Investigació en Salut Pública i la Fundació Universitat-Empresa de Valencia, per a la realització de pràctiques formatives pels estudiants universitaris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6143

Data del DOGV
:   12-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12765


Data del document
:   06-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Universitat de València
    * Centre Superior d'Investigació En Salut Pública
    * pràctiques de formació
    * cooperació administrativa
    * universitat

RESOLUCIÓ de 6 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de cooperació entre la Universitat de València, el Centre Superior d'Investigació en Salut Pública i la Fundació Universitat-Empresa de Valencia, per a la realització de pràctiques formatives pels estudiants universitaris.  
 [2009/12735]  
La Universitat de València, el Centre Superior d'Investigació en Salut Pública i la Fundació Universitat-Empresa de Valencia han subscrit, després de la tramitació prèvia reglamentària, el 10 de juny de 2009, un conveni marc de cooperació per a la realització de pràctiques formatives pels estudiants universitaris.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2136/2009, i que figura com a annex d'esta resolució.  
València, 6 de novembre de de 2009.- El director general del Secretariat del Consell: Ángel Mompó Romero.  
Conveni marc de cooperació entre la Universitat de València, el Centre Superior d'Investigació en Salut Pública i la Fundació Universitat Empresa de València, per a la realització de pràctiques formatives pels estudiants universitaris  
València, a 10 de juny de 2009  
Reunits  
Francisco Tomás Vert, rector magnífic de la Universitat de València i CIF W-0191075-F, en nom i representació de la mateixa. Està legitimat per aquest acte, en exercici de les funcions previstes per a tal càrrec per l'article 94 dels estatuts de l'esmentada Universitat, i expressament facultat per a este acte a partir del seu nomenament per mitjà del Decret 33/2006, de 10 de març del Consell de la Generalitat, pel qual s'anomena Rector de la Universitat de València,   
Isabel Muñoz Criado, com a directora del Centre Superior d'Investigación en Salut Pública, del sector empresarial investigació en salud pública, amb domicili social a l'Avinguda de Catalunya, número 21, de València amb CIF E5475732K en nom i representació de la mateixa. Està legitimat per aquest acte en virtut de poders otorgats per nomenament al DOGV núm. 6023 de data 28 de maig de 2009,   
i Carlos Pascual de Miguel, president del Consell Social de la Universitat de València, com a president de la Fundació Universitat-Empresa de València, amb domicili social a València, c/ la Nau, núm. 2, i CIFG-46470738, en nom i representació de la mateixa. Està legitimat per aquest acte en virtut de l'article 12 dels estatuts.  
Antecedents  
1. El 24 de setembre de 1996 la Junta de Govern de la Universitat de València va aprovar la normativa que regula la realització de pràctiques formatives externes d'estudiants en empreses, institucions o entitats, modificada en Junta de Govern de 21 d'octubre de 1998.  
2. El Reial Decret 1845/1994, de 9 de setembre, que actualitza el Reial Decret 1497/1981, de 19 de juny, de Programes de Cooperació Educativa, regula la realització de pràctiques formatives en entitats per part dels estudiants universitaris.  
3. El Reial Decret 1497/1987, de 27 de novembre, estableix les directrius generals comunes dels plans d'estudi dels títols universitaris de caràcter oficial amb validesa a tot el territori nacional, i estableix la possibilitat de valorar com a crèdits en el currículum universitari de l'estudiant la realització de pràctiques en empreses i entitats.  
4. La Fundació Universitat-Empresa de València té encomanada la gestió del programa de pràctiques externes dels estudiants de la Universitat de València, i correspon a la Vicerectora d'Estudis la direcció i la coordinació d'aqueix programa.  
5. El centro superior de investigación en salud pública, reconeix la importància i la necessitat que per als estudiants té la realització de pràctiques formatives com a part integrant de la seua formació.   
Ambdues parts es reconeixen plena capacitat per formalitzar aquest conveni, i, així, acorden establir les següents  
Clàusules  
Primera. Per aquest conveni es crea el Programa de Cooperació Educativa entre la Universitat de València i El centro superior de investigación en salud pública, per a la realització de pràctiques formatives per part dels estudiants de la Universitat de València amb les quals completen els estudis universitaris.  
En el marc d'aquest conveni cada centre o departament de la Universitat de València podrà subscriure convenis singulars amb El centro superior de investigación en salud pública, en els quals caldrà especificar, entre d'altres coses, les condicions, les característiques i els tipus de pràctiques que s'hagen de realitzar.  
Per cada pràctica se subscriurà un annex en el qual es recolliran les dades, entre d'altres, referents a l'estudiant i a la titulació, al lloc, la duració i el període de realització de la pràctica, juntament amb les dades identificatives dels tutors de la Universitat, de la Empresa, el departament i les activitats que s'hagen de realitzar durant el període de la seua vigència.  
Segona. Les pràctiques formatives que a l'empara del present conveni puguen realitzar els estudiants de la Universitat de València són "pràctiques integrades en el pla d'estudis" i "pràctiques voluntàries".  
Tercera. El centro superior de investigación en salud pública, rebrà els estudiants per ella finalment seleccionats durant un període de temps que no serà superior al cinquanta per cent de la duració del Curs Acadèmic, es responsabilitzarà de la seua formaciódurant la seua estada i designarà un professional que farà de tutor. Així mateix, la Universitat designarà un tutor, membre del personal docent i investigador, que supervisarà la seua execució i la valorarà després que haja acabat.   
El centro superior de investigación en salud pública, facilitarà als tutors responsables de la Universitat l'accés als locals en què els estudiants espiguen realitzant les pràctiques, en companyia del tutor designat per aquella, sempre que la visita siga per motius relacionats amb les pràctiques i durant el seu desenvolupament.  
Quarta. L'estudiant estarà subjecte al règim i dedicació que s'establisca en elprograma i haurà d'aplicar-se amb tota diligència a les tasques que se li encomanen, mantenir-se en contacte amb els seus tutors, guardar amb absolut rigor el secret professional i no utilitzar en cap cas les informacions recollides en l'empresa per tal de fer-ne publicitat o comunicar-les a tercers, així com a no explotar aquells treballs realitzats en la pràctica, reflectits en el conveni que s'haguera subscrit, sense l'autorització expressa en ambdós casos de l'empresa. Aquest compromís serà vàlid no sols durant la pràctica sinó també una vegada haja finalitzat, i per un període que establirà la pròpia empresa. Aquesta circumstància haurà de ser recollida en un document que s'adjuntarà al corresponent annex al conveni que regule la seua pràctica.  
Quinta. El centro superior de investigación en salud pública, podrà aportar al programa una ajuda econòmica, quantitat que en cada cas es farà constar en l'annex juntament amb les dades indicades en la clàusula primera d'aquest document.  
Sisena. La Universitat i l'Empresa no adquiriran d'altres obligacions ni compromisos distints dels que s'estableixen en aquest document. En particular, no derivarà per a l'Empresa cap obligació de caràcter laboral, per no tenir aquesta condició la relació que s'estableix, ni de seguretat social, per quedar cobertes les contingències d'aqueixa índole per l'assegurança escolar i per una assegurança de responsabilitat civil a càrrec de la Universitat.  
Setena. En finalitzar el període de pràctiques El centro superior de investigación en salud pública, expedirà un certificat als estudiants, amb esment exprés de l'especialitat a la qual haja estat orientada la seua formació, la seua duració i el seu rendiment. Així mateix, i en el termini de quinze dies des de l'acabament de la pràctica, l'estudiant haurà de presentar al seu centre universitari, seguint les instruccions d'aquest, o a la Fundació Universitat-Empresa de València, un informe o memòria sobre les activitats desenvolupades durant el període de pràctiques, amb una amplitud màxima de cinc folis. Els tutors de la pràctica donaran, en el seu cas, el vist-i-plau a l'informe.  
Vuitena. En cap cas ni per cap concepte El centro superior de investigación en salud pública, no podrà cobrir un lloc de treball amb els estudiants ni tan sols amb carácter eventual o interí durant un període establert per a la realització de la pràctica.  
Novena. Qualsevol de les parts podrà interrompre la pràctica per motiu justificat, que serà comunicat per escrit a la Fundació Universitat-Empresa de València en el termini màxim de cinc dies des de la data de la interrupció.  
Desena. El rector de la Universitat de València delega en els Degans o directors de Centres i de Departaments el desenvolupament i seguiment del present conveni, i la signatura dels annexos previstos en el paràgraf tercer de la clàusula primera.  
Onzena. La Fundació Universitat- Empresa de València gestionarà el desenvolupament del present conveni i de totes aquelles actuacions que es deriven d'ell, sota la direcció i la coordinació del Rector de la Universitat de València o persona en qui delegue.  
Dotzena. El present conveni marc de pràctiques estarà vigent durant el Curs Acadèmic 2008/2009 i es prorrogarà automàticament cada curs, excepte en el cas de denúncia expressa per qualsevol de les parts, que serà comunicada per escrit a les altres parts abans de l'1 de juny del corresponent curs acadèmic.  
I, perquè conste, i a un sol efecte, les parts signen, en tres exemplars, aquest document, expedit en sis folis de paper comú, l'últim dels quals signen els otorgants i segellen tots els altres, al lloc i en la data abans indicats.  
Per la Universitat de València   
Francisco Tomás Vert  
Pel Centre Superior d'Investigació en Salut Pública  
Isabel Muñoz Criado   
Per la Fundació Universitat-Empresa de València  
Carlos Pascual de Miguel